CELEX: E2015P0007
Language: mt
Date: 2015-02-16 00:00:00
Title: Azzjoni mressqa fis-16 ta’ Frar 2015 mill-Awtorità ta’ Sorveljanza tal-EFTA kontra r-Renju tan-Norveġja (Kawża E-7/15)

30.4.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 143/11
            
         Azzjoni mressqa fis-16 ta’ Frar 2015 mill-Awtorità ta’ Sorveljanza tal-EFTA kontra r-Renju tan-Norveġja
   (Kawża E-7/15)
   (2015/C 143/12)
   Fis-16 ta’ Frar 2015 l-Awtorità ta’ Sorveljanza tal-EFTA ħadet azzjoni fil-Qorti tal-EFTA, b’Xavier Lewis, Auður Ýr Steinarsdóttir u Øyvind Bø, li qegħdin jaġixxu ta’ Aġenti tal-Awtorità ta’ Sorveljanza tal-EFTA, li tinsab Rue Belliard f’35, 1040 Brussell, Belġju, kontra r-Renju tan-Norveġja.
   Ir-rikorrent jitlob lill-Qorti tal-EFTA sabiex:
   
               1.
            
            
               Tiddikjara li billi
               
                           (i)
                        
                        
                           Billi qabżet il-valuri ta’ limitu għad-diossidu tal-kubrit (SO2), materja partikolata (PM10) u d-diossidu tan-nitroġenu (NO2), fl-arja ambjentali bejn is-snin 2008 u 2012, b’mod li jvarja fiż-żoni NO1, NO3, NO4, NO5 u NO6 imsemmija fl-Artikoli 3 sa 5 tad-Direttiva 1999/30, issal-Artikolu 13 tad-Direttiva 2008/50; kif ukoll
                        
                     
                           (ii)
                        
                        
                           billi naqset milli tikkonforma mal-pjan tal-kwalità tal-arja kif stipulat fl-Artikolu 8(3) tad-Direttiva 96/62/KE, issal-Artikolu 23 tad-Direttiva 2008/50 b’mod li jvarja fir-rigward taż-żoni NO1, NO2, NO3, NO4 u NO5,
                        
                     Iin-Norveġja naqset li tissodisfa l-obbligazzjonijiet tagħha li jirriżultaw skont l-Att imsemmi fil-punt 14c tal-Anness XX tal-Ftehim dwar iż-Żona Ekonomika Ewropea (id-Direttiva 2008/50/KE tal-Parlament Ewropew u tal-Kunsill tal-21 ta’ Mejju 2008 dwar il-kwalità tal-arja fl-ambjent u arja iktar nadifa għall-Ewropa).
            
         
               2.
            
            
               Tordna lin-Norveġja tħallas l-ispejjeż tal-proċedimenti.
            
         
      L-isfond legali u fattwali u l-eċċezzjonijiet miġjuba bħala sostenn:
   
   
               —
            
            
               Id-Direttiva tal-Kunsill 1999/30/KE dwar il-valuri ta’ limitu għad-diossidu tal-kubrit u l-ossidi tan-nitroġenu, materja partikolata u ċ-ċomb fl-arja, issa d-Direttiva 2008/50 tal-Parlament Ewropew u tal-Kunsill tal-21 ta’ Mejju 2008 dwar il-kwalità tal-arja fl-ambjent u arja iktar nadifa għall-Ewropa, timponi valuri ta’ limitu għal ċertu sustanzi niġġiesa fl-arja ambjentali biex tevita’, tippreveni u tnaqqas l-effetti dannużi fuq is-saħħa tal-bniedem u fuq l-ambjent inġenerali. Tistabillixi wkoll dispożizzjonijiet għall-valutazzjonitas-sustanzi niġġiesa kif ukoll miżuri sabiex tinżamm kwalità ta’ arja tajba.
            
         
               —
            
            
               L-Awtorità tas-Sorveljanza tal-EFTA ssostni li n-Norveġja naqset milli twettaq l-obbligu tagħha li tiżgura li l-livelli ta’ ċerti sustanzi niġġiesa fl-arja tal-ambjent ma jaqbżux il-valuri ta’ limitu stabbiliti fil-liġi taż-ŻEE.
            
         
               —
            
            
               L-Awtorità tas-Sorveljanza tal-EFTA ssostni wkoll li n-Norveġja naqset milli tikkonforma mal-obbligu li tfassal pjanijiet xierqa dwar il-kwalità tal-arja fejn il-valuri ta’ limitu kif ukoll il-marġini relevanti ta’ tolleranza inqabżu.
            
         
               —
            
            
               L-Awtorità tas-Sorveljanza tal-EFTA ssostni li n-Norveġja għada ma indirizzat l-ebda nuqqas identifikat mill-Awtorità fir-risposti tagħha għall-ittra ta’ intimazzjoni u opinjoni motivata.
            
         
               —
            
            
               L-Awtorità tas-Sorveljanza tal-EFTA ssostni li billi naqset li tinkludi dettalji ta’ miżuri jew proġetti adottati u skeda għall-implimentazzjoni tagħhom, kif ukoll stima tat-titjib ippjanat tal-kwalità tal-arja u ż-żmien mistenni biex jintlaħqu dawn l-oġġettivi, In-Norveġja naqset milli tissodisfa l-obbligi tagħha skont l-Artikolu 8(3) tad-Direttiva 96/62 issal-Artikolu 23(1) tad-Direttiva 2008/50.